**Tantárgyi tematika és félévi követelményrendszer**

**Ágazati gazdaságtan**

**Nappali tagozat**

**BMM1117**

**Féléves tematika:**

1. hét: A tantárgy teljesítésének, követelményrendszerének ismertetése. A félév tantárgyi programjának bemutatása. Az üzemtan, mint tudomány kialakulása, fejlődése, a mezőgazdasági üzemtan kapcsolódásai, feladatai.
2. hét: A vállalat, mint gazdasági rendszer. Működésének általános modellje. A mezőgazdasági vállalatok jellemzői, sajátosságai, tevékenységi köre, ágazatai. A mezőgazdasági munkakörnyezet. A termelési folyamatok, a mezőgazdasági munkafolyamatok tervezése és szervezése. Az ágazat fogalma, jellemzői, felépülése, szerkesztésének és tervezésének jelentősége.
3. hét: A folyamatokat befolyásoló átfogó tevékenységek racionális szervezése. Segédüzemági szolgáltatás fogalma, jellemzői. A mezőgazdasági gépesítés gazdasági hatásai, a géprendszer harmonizálási felületei. Géphasználattal összefüggő költségek tervezése, elemzése. Traktorok költségszerkezetének vizsgálata. Pótlólagos gépberuházások elemzése.
4. hét: Növényvédelmi tevékenységek tervezése és szervezése. A növényvédelem költségszerkezetének elemzése, kárküszöb elv és megmentett termés értelmezése. Tápanyag-visszapótlás, tápanyag-gazdálkodás munkafolyamatainak tervezése, szervezése, ökonómiai értékelése.
5. hét: Öntözéssel kapcsolatos munkafolyamatok tervezése, szervezése, ökonómiája. A szállítás-anyagmozgatás szervezési és gazdasági kérdései, kalkulációk készítése. Talajművelési folyamatok szervezése, tervezése, kalkulációja.
6. hét: I. zárthelyi dolgozat megírása a kiadott témakörök alapján.
7. hét: A szántóföldi növénytermesztési ágazatok szervezésének és ökonómiai elemzésének általános felépítése. A gabonaágazat bevétel- költség-jövedelem viszonyainak számítása, elemzése. A házi dolgozat követelményrendszerének ismertetése, témaajánlások kiadása.
8. hét: Az ipari növények piac értékesítési lehetőségeinek változása, elemzése, ökonómiai kalkuláció. A burgonya ökonómiai elemzése, tekintettel piacának sajátosságaira. Hüvelyes növények bevétel – költség – jövedelem kalkulációja.
9. hét: A termelő ágazatok ökogazdálkodásának komplex ágazati elemzése.
10. hét: A zöldség ágazat ráfordítás – hozamviszonyainak összehasonlító elemzése. A gyümölcs ágazat ráfordítás – hozamviszonyainak összehasonlító elemzése.
11. hét: A szarvasmarha ágazatban előállított termékek ráfordítás – hozamviszonyainak összehasonlító elemzése. A sertés ágazatban előállított termékek ráfordítás – hozamviszonyainak összehasonlító elemzése.
12. hét: A baromfiágazat helyzete, jellemzése. A tojástermelés, és a hústermelés szervezési és ökonómiai kérdései. Komplex ágazati elemzési feladatok
13. hét: II. zárthelyi dolgozat megírása a kiadott témakörök alapján.
14. hét: A félévi teljesítmények értékelése, gyakorlati jegyek kihirdetése, pótlási lehetőségek ismertetése.

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). A gyakorlati foglalkozásokon a részvétel kötelező.

**Félévi követelmény: gyakorlati jegy**

**Az értékelés módja, ütemezése:**

A félév során a 6. és a 13. héten zárthelyi dolgozat lesz. A házi dolgozat leadási határideje a 12. szorgalmi hét. A gyakorlati jegyek kihirdetésére, pótlási lehetőségek ismertetésére a 14. szorgalmi héten kerül sor.

**A félévközi ellenőrzések követelményei:**

A dolgozatok 50% alatti teljesítménye a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a zárthelyi dolgozatok és a házi dolgozat érdemjegyeinek számtani átlaga határozza meg. Amennyiben a zárthelyi dolgozat elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2019. szeptember 2.

 **Kozmáné Petrilla Gréta**

 **Gazdálkodástudományi Intézet**